Céline Tran

Céline Tran (Lyon, 1979ko apirilaren 9a), Katsuni izen artistikoz ezaguna, frantziar aktore porno eta modelo erotikoa da. 2001ean egin zuen debuta zinema pornografikoan. Helduentzako zinema industrian egindako ibilbidean sari ugari jaso zituen, batez ere urteko atzerriko interpretearen AVN saria, hiru aldiz irabazi duena.

 Biografia 
Céline Tran 1979ko apirilaren 9an jaio zen Lyonen, Frantzian. Jatorri mestizokoa da, aita vietnamdarra, eta ama frantziarra ditu. 18 urte betetzean, Grenoblen- Sciences Po Grenoble eskolan- hasi zituen unibertsitateko ikasketak, irakasle izateko asmoz.Katsuni : « Je reçois beaucoup de messages de joueurs » , Sofoot, 2009-12-31  Célinek striptease-dantzari gisa lan egiten du bertako diskoteka batean. Bertan, Penthouse aldizkariko argazkilari batek aurkitu eta aldizkarirako lan egitea proposatu zion.Katsuni : « Le live, l'avenir du porno », Masculin.com, 2012-3-30  Argazki horiek berehala erakartzen dute zinema pornografikoaren industria.

2001ean film porno batean egin zuen debuta, Alain Payet zuzendari frantziarraren eskutik. Bere lehen lanak Colmax ekoizpen etxe frantsesak urtebeteko kontratua eskaintzeko balio izan zuen, geroago berrituko zena. Denbora horretan, Katsunik nagusiki Christophe Mourthé zuzendariaren agindupean filmatuko zuen. Katsunik bere lehen film pornografikoak kutsu erotikoko beste batzuekin tartekatzen ditu, Frantziako M6 telebista-katearentzat eginak. Doc Gynéco rapero frantziarrak interpretatutako "Funky Maxime" bideoklip musikalaren filmazioan ere parte hartu zuen.

2005ean, hogei film baino gehiago filmatu ondoren, Colmax konpainiarekin zuen kontratu-harremanari amaiera ematea erabaki zuen, bere ibilbidea nazioartean zabaltzeko. Horretarako, Estatu Batuetara joan zen bizitzera. Bertan, arrazarteko sexuari buruzko film ugari filmatu zituen, eta industriako aktore ezagunekin egin zituen, hala nola Lexington Steele eta Mandingorekin. Urte berean, Dans la Vie de Katsumi (Katsumiren bizitzan) filmatu zuen, MCM Frantziako telebista-kateak estreinatuko zuen bost doku-realityko telesaila.

2006an Katsuni Destricted filmean agertzen da, Gaspar Noé zuzendari argentinarraren film labur bat, Sundanceko Zinemaldian eta Canneseko Zinemaldiko kritikaren astean aurkeztu zena. Urte bereko maiatzean, Katsunik bularrak handitzeko operazio bat egitea erabaki zuen, 34B taila izatetik 34D taila izatera pasatuz. Marc Dorcel produktorearen French ConneXion superprodukzio pornoa aukeratu zen bere ezaugarri berriak lehen aldiz erakusteko.

2007an, Katsunik esklusibotasun-kontratu berri bat sinatu zuen Digital Playground konpainiarekin; hala, AEBetako produkzio-etxearen izar nagusietako bat bihurtu zen.

Pornografiatik erretiratu zen 2013an, eta Frantziara itzuli zen entretenimenduko munduan karrera bat egitera bere benetako izenarekin.L'actrice Katsuni arrête le porno, Le Figaro, 2013-8-15  Tran Les Kaïra (2012) komedia frantziarrean eta Kapéa Ŭkrĕdthâchôn (2017) kanbodiar akziozko filmean agertu da.Jailbreak : Céline Tran en mode badass dans le trailer, eklecty-city.fr, 2016-12-30 Jailbreak busts out as satisfying Khmer action film, Khmer Times, 2017-2-1  Autobiografia bat ere argitaratu zuen, Ne dis pas que tu aimes ça, 2018an.

 Erreferentziak 

 Kanpo estekak 

Kategoria:Lyondarrak
Kategoria:Frantziako aktore pornografikoak
Kategoria:AVN saridunak
Kategoria:XBIZ saridunak